Türkei Ganzsache .. ( t4335 ) siehe scan Nr. 459956914 - oldthing: Europa | Sonstige Gebiete
Sie sind hier:	oldthing > Marktplatz > Türkei Ganzsache .. ( t4335 ) siehe scan
Produktinformationen zu Türkei Ganzsache .. ( t4335 ) siehe scan Vermetelheid ? | Die Vryburger
Gedurende 2012 het Boere-Afrikaners kennis geneem van die tientalle stakings regoor Suid-Afrika. Hierdie stakings is uitgevoer en vooraf beplan deur vakbonde wat deurlopend aangewend word om die blankes van die land vêrder te verarm.
Maar wat gebeur werklik? Behalwe dat menige blanke se finansiële posisie verswak het weens stakings, het die stakers self groot verliese gely.
Met die staking by een van Harmony se grootste myne, oorweeg die mynbase dit nou baie ernstig om daardie myn te sluit. Dit kan meebring dat meer as 5,000 werkers skielik werkloos sal staan.
Die stakende plaaswerkers besef waarskynlik nie dat hulle ook misbruik word nie. Die R150 eis in stede van die huidige R80-00 is aanloklik, en daarom doen hulle lustig mee aan die oproer en vandalisme. Met watter gevolge? Honderde gaan hulle werk verloor omdat landbouers die verhoogde lone sal betaal, maar hulle gaan met minder werkers die werk verrig. Ander landbouers gaan meganiseer. Nog groter werkloosheid tot gevolg!
Dit laat die vraag: Is die werkerskorps vermetel, of is dit pure domheid?
Lees hierdie week oor die terroriste aanvalle op ons volksgenote. Ongelukkig is daar ook ander minder goeie nuus soos die BCVO se kinders wat nie hulle matriekvakke se uitslae ontvang nie.
Daar is ook iets te lees oor pres. Zuma se jongste uitlatings aangaande rykdom tussen wit en swart! En daar is klanke van nog ’n troue wat kom!
Lees ook wat nou weer aan die woel is rondom mnr. Spies, die Radio Pretoria direkteur.
Die berig oor ’n kitskos maatskappy wat vir ’n kliënt werklik swak kos aanbied en wyer om die kliënt se geld terug te gee, behoort elke volksgenoot daarvan te weerhou om met die instansie sake te doen.
Die Vryburger se redaksie wil van hierdie geleentheid gebruik maak om sy lesers te bedank vir die groot aantal e-posse van goeie wense wat ontvang is gedurende die Feestyd.
Ons sal in die komende jaar Die Vryburger tot groter hoogtes lei en daarmee aan ons lesers ’n nog beter diens probeer lewer.
Aan almal wat weer terug is in die tuig, wens ons sterkte toe. Mag dit ’n vrugbare jaar wees vir elke volksgenoot wat dit erns maak met die welstand van ons mense.
2 thoughts on “Vermetelheid ?”
DuP du Plessis January 8, 2013 at 10:01 pm
Die opskrif vir hierdie berig, omskryf nie alleen die karakter van die spul stakers en die terroriste nie, dit is ongelukkig ook die storie van hierdie land se regering van bo tot onder.
Ongelukkig is die term vermetelheid, maar net een van die kenmerke van ‘n kommunis, ‘n ander een is gewetenloosheid.
Te oordeel aan Zuma se rasistiese uitlatings, is ons reeds in die tweede fase van hulle kommunistiese rewolusie. As ons kyk na hoe soortgelyke rewolusies in Rusland, Kuba en Sjina verloop het, was ons ten spyte van die moorde op ons volksgenote, tot dusver nog relatief gelukkig, maar ek dink ons ryk, vermetele en liberale taalgenote is in vir ‘n groter ontnugtering as wat hulle na 1994 gekry het.
Die Boerevolk darenteen kan nie soveel verloor as die rykes nie, want dit wat ons het, kan hulle nie van ons wegneem nie. Ons het ‘n vaste geloof, wat geld beslis nie kan koop nie. Ons is die volk met wie ons Vader in die hemel ‘n Verbond gesluit het. Maar, ons is ook die volk wat tans onder Sy strafgerig geplaas is omdat ons nie ons kant van daardie Gelofte getrou nagekom het nie.
Maar, ons – die mense wat uitleef dat ons die Boerevolk is, wat dit met die daad bevestig, wat streef na siel, gees en liggaam om ter wille van ons genetiese oorlewing, ons paraat te kry vir wat gaan kom, – ons het die reg om God op Sy woord te vat. Want in 2 Kronieke 7 vers 14 het Hy gesê: “As Ek pes onder My volk stuur en My volk oor wie My naam uitgeroep is, hulle verootmoedig en bid en My aangesig soek en hulle bekeer van hul verkeerde weë, dan sal Ek uit die hemel hoor en hulle sonde vergewe en hulle land genees.”
Johann January 10, 2013 at 6:13 pm
Te waar. Die ‘vrygemaaktes’ is besig om hulle ‘vreiheid’ weg te gee met geweld. Die doel van die stakings en grond eise is om Suid Afrikaanse produksie se koste op te jaag. Die hele lot met hulle freedom is besig om ons mark voor te bery vir groot goedkoop invoere en om die poorte oop te maak sodat Suid Afrika en die res van Afrika. Ons hulpbronne sal vir ‘n appel en ‘n ui weggedra word.
Wat oor bly is om voor te berei, nie noodwendig om oorlog te voer of aan te val nie, maar om onsself te kan verdedig en om weer die wiele aan die rol te kry en te hou.